title: Tosos
text: Tosos ye un municipio aragonés de la provincia de Zaragoza, situato en la comarca de lo Campo de Carinyena y partito chudicial de Zaragoza.
  
  La suya población ye de 246 habitants (2008), en una superficie de 68,6 km², con una densidat de 3,59 hab/km².
  
  Cheografía 
  Ye situato chunto à La Uerba, auguas entabaixo de lo Entibo de las Torcas, a 585 metros d'altaria dencima de lo livel d'a mar y a una distancia de 50 km de Zaragoza, la capital de la suya provincia.
  
  En lo cabalto de lo mesmo lugar de Tosos bi ha un parache con unas penyas d'almendrón de lo terciario.
  
  Historia 
  L'orichen de lo nuclio de Tosos ye l'antigo Alcanyicello, huei en ruinas. Tamién bi ha repuis de lo que podió estar lo castiello d'Alcanit de la Uerba u Alcanyiz de la Uerba.
  
  Las mugas de Tosos con las localidatz d'Ailés, Longars, Fuent de Todos y Villanueva de la Uerba s'establioron en 1240.
  
  Toponimia 
  
  Lo toponimo Tosos puet interpretar-se a partir de las penyas que bi ha en lo suyo cabalto, (Penya Chiquita, Penya Tajada, Penya d'el Garbanzo y Penya Domingo Marín) con almendrón duro en la part superior y que s'amanan vagament a lo que en bells puestos s'entiende por tozal en aragonés y teso en castellano. Por atra part en lo Campo de Borcha existen las parolas tuso ("piedra gran"), y tusazo ("pedrada"), relacionadas etimolochicament con lo toponimo Tosos y talment con l'aragonés "Tozal".
  
  Bi ha bell microtoponimo con component en aragonés: Alitonero, Las Algeciras, Artigazo, El Artigazo Bajo, Badinas, Vaguada de Vicén, Balsa Jambres, La Balseta, Balsete Sampietro, Barranco de Las Fontanillas, Barranco de Las Canales, Barranco de Pontarrón, Escalcivos, Las Fontanillas, Gabardosa, Carravillanueva, Carralastorcas, Carralongares, Carrapaniza, Monte Valderrobres, Noguera, Peña del Royo, El Plano, Las Planas, Planilla y Zafranal, pero destacando los navallos: Navallo (y Barranco d'el Navallo), Navallo Blanco, Navallo El Cabezo, Navallo La Cantera, Navallo La Caseta, Navallo el ermitaño, Navallo de los Galos, Navallo El Gorrión, Navallo Lobera, Navallo El Lobo, Navallo Mulas, Navallo Ortiz, Navallo Los Pablicos y Navallo Zate.
  
  Demografía
  
  Administración
  
  Reparto de concellers
  
  Alcaldes
  
  Puestos d'intrés 
  "La Casaza", antigo castiello defensivo con una torre de base poligonal.
  Ilesia de Santa María la Mayor.
  Restas d'o castiello d'o Santo de Tosos en o lugar despoblau d'Alcanyicello.
  Restas d'o Monesterio d'o Santo.
  Pozo de chelo.
  
  Fiestas 
  Romería ta la ermita de Santa Bárbara en la Pasqua de Pentecosta.
  Sant Isidro Labrador, 15 de mayo.
  Sant Bertolomeu, 24 d'agosto.
  
  Referencias
  
  Vinclos externos 
   Pachina web oficial municipal.